b'\n_START_ARTICLE_\nMokytojas\n_START_PARAGRAPH_\nPedagogas (mokytojas)\xc2\xa0\xe2\x80\x93 kvalifikuotas asmuo, kuris ugdo kit\xc4\x85 \xc5\xbemog\xc5\xb3.\n_START_SECTION_\nPedagogo s\xc4\x85voka ir i\xc5\xa1takos\n_START_PARAGRAPH_\nPirmieji mokytojai atsirado senov\xc4\x97s Rytuose (Kinijoje). Vienas ry\xc5\xa1kiausi\xc5\xb3 pedagog\xc5\xb3\xc2\xa0\xe2\x80\x93 Konfucijus (551\xe2\x80\x93479 m. pr. m. e.). Jis pirmas apibendrino patyrim\xc4\x85. Mok\xc4\x97 \xc5\xbemones valdyti pagal moralin\xc4\xaf pavyzd\xc4\xaf. Suk\xc5\xabr\xc4\x97 \xc5\xa1eimos dorov\xc4\x97s sistem\xc4\x85._NEWLINE_\xc5\xbdmonija, taip pat ir pedagogo profesija tobul\xc4\x97jo apibendrindama patyrim\xc4\x85. V\xc4\x97liau, remiantis apibendrinimu, buvo kuriamos teorijos. Anks\xc4\x8diau pedagogas buvo suprastas kaip enciklopedistas. V\xc4\x97liau pedagogas tampa vadovu ugdymo procese._NEWLINE_Lietuvoje pirmaisiais pedagogais laikyti \xc5\xbeyniai, kriviai, vaidilos.\n_START_SECTION_\nPedagoginio darbo specifika ir strukt\xc5\xabra\n_START_PARAGRAPH_\nSvarbiausias bruo\xc5\xbeas\xc2\xa0\xe2\x80\x93 jo veiklos objektas, kito \xc5\xbemogaus ugdymas. Pedagogo veiklos rezultatai realizuojasi kitame asmenyje. Pedagogas turi b\xc5\xabti gerai paruo\xc5\xa1tas, kad gal\xc4\x97t\xc5\xb3 ugdyti kit\xc4\x85 \xc5\xbemog\xc5\xb3._NEWLINE_Pedagogo darbas\xc2\xa0\xe2\x80\x93 protinis ir fizinis. Jo profesija am\xc5\xbeina. Ji kuria \xc5\xbemog\xc5\xb3 did\xc5\xbeiausia vertybe. Pedagogas padeda vis\xc5\xb3 mokini\xc5\xb3 parengimo pagrindus. Jo turinys apibr\xc4\x97\xc5\xbetas: laiku, erdve, planais bei programa. S\xc4\x97km\xc4\x99 nulemia mokini\xc5\xb3 sud\xc4\x97tis. Mokytojas mokiniui yra mokomojo dalyko, mokyklos (visos visuomen\xc4\x97s) atstovas. T. y., mokinys apie mokom\xc4\x85j\xc4\xaf dalyk\xc4\x85 sprend\xc5\xbeia pagal mokytoj\xc4\x85._NEWLINE_Mokomasis dalykas\xc2\xa0\xe2\x80\x93 pedagogi\xc5\xa1kai adaptuot\xc5\xb3 \xc5\xbeini\xc5\xb3, \xc4\xafg\xc5\xabd\xc5\xbei\xc5\xb3, sugeb\xc4\x97jim\xc5\xb3 sistema. Ji atspindi tam tikr\xc4\x85 mokslo turin\xc4\xaf. Pvz., fizika, dail\xc4\x97, muzika. Mokomasis dalykas n\xc4\x97ra galutinis tikslas, o tik priemon\xc4\x97 mokiniui, asmenybei ugdyti. Negalima mokomojo dalyko suabsoliutinti. Vis\xc4\x85 laik\xc4\x85 vyksta prie\xc5\xa1prie\xc5\xa1a tarp akademinio dalyko ir asmenyb\xc4\x97s ugdymo.\n_START_SECTION_\nMokytojo situacija reformuojamoje mokykloje\n_START_PARAGRAPH_\n2000 metais 1 kompiuteris teko 60 mokini\xc5\xb3._NEWLINE_\xc5\xa0iuo metu pagrindin\xc4\x97 mokytojo funkcija ne teikti \xc5\xbeini\xc5\xb3, bet organizuoti pedagogin\xc4\x99 veikl\xc4\x85 ir kuo daugiau bendrauti su mokiniais.'